**บริษัท ไทยโพลีอะคริลิค จำกัด (มหาชน)**

**แนวทางและผลการปฏิบัติ**

1. **สิทธิของผู้ถือหุ้น**

1.1 การประชุมผู้ถือหุ้น บริษัทกำหนดให้มีการประชุมสามัญผู้ถือหุ้นภายในเวลาไม่เกิน 4 เดือนนับแต่วันสิ้นสุดรอบปีบัญชี ในกรณีที่มีความจำเป็นเร่งด่วนต้องเสนอวาระเป็นกรณีพิเศษ อันได้แก่เรื่องที่กระทบหรือเกี่ยวข้องกับผลประโยชน์ของผู้ถือหุ้น หรือเป็นเรื่องที่ต้องได้รับอนุมัติจากผู้ถือหุ้นตามเงื่อนไขกฎเกณฑ์หรือกฎหมายต่างๆ บริษัทจะเรียกประชุมวิสามัญผู้ถือหุ้นเป็นกรณีไป ในปี 2562 ไม่มีการเรียกประชุมวิสามัญผู้ถือหุ้นในระหว่างปี

1.2 ในปี 2562 บริษัทได้จัดให้มีการประชุมสามัญผู้ถือหุ้นในวันที่ 24 เมษายน 2562 ณ โรงแรมเอสดี อเวนิวห้องจิตรลดา ชั้น 2 ถนนบรมราชชนนี แขวงบางบำหรุ เขตบางพลัด กรุงเทพมหานคร

* 1. บริษัทตระหนักถึงความสำคัญของการปกป้องสิทธิและการอำนวยความสะดวกในการใช้สิทธิของผู้ถือหุ้นจึงได้กำหนดนโยบาย เพื่อให้ผู้ถือหุ้นได้รับการปฏิบัติโดยเท่าเทียมกันและเป็นไปด้วยความยุติธรรม ดังนี้
1. การสนับสนุนให้มีการใช้สิทธิ

- สนับสนุนผู้ถือหุ้นทุกคนในการใช้สิทธิโดยเท่าเทียมกัน

- ผู้ถือหุ้นทุกคนได้รับการสนับสนุนให้เข้าร่วมประชุมผู้ถือหุ้น รวมทั้งการรับฟังความคิดเห็นและข้อเสนอแนะต่อคณะกรรมการ

1. การอำนวยความสะดวกในการเข้าร่วมและลงคะแนนเสียงในการประชุม
2. บริษัทสนับสนุนการมีส่วนร่วมของผู้ถือหุ้นในการตัดสินใจในเรื่องสำคัญ รวมถึงการลงคะแนนเสียงในการประชุมสามัญผู้ถือหุ้น โดยทุกมติจะได้รับการลงคะแนนออกเสียง
3. การบอกกล่าวเชิญประชุมผู้ถือหุ้นล่วงหน้า

บริษัทดำเนินการบอกกล่าวเชิญประชุมสามัญผู้ถือหุ้นล่วงหน้า รวมทั้งเปิดเผยข้อมูลสำคัญ ขอบเขตและขั้นตอนต่างๆที่เกี่ยวข้องกับการประชุม รวมถึงขั้นตอนการลงคะแนนเสียงสำหรับแต่ละมติอย่างครบถ้วนทั้งนี้ บริษัทจะดำเนินการเพื่อให้มั่นใจว่าข้อมูลทั้งหมดที่เกี่ยวข้องกับการประชุมสามัญผู้ถือหุ้นจะถูกจัดส่งให้ผู้ถือหุ้นทุกคนล่วงหน้า 21 วัน (แต่ต้องไม่น้อยกว่า 7 วัน) เพื่อให้ผู้ถือหุ้นมีเวลาเพียงพอในการศึกษาข้อมูลก่อนเข้าประชุม พร้อมกับแจ้งประกาศข้อมูลข้างต้นในเว็บไซต์ของบริษัทก่อนการส่งแจ้งเชิญประชุม

1. การเปิดโอกาสให้ผูู้ถือหุ้นถามคำถามและแสดงความคิดเห็นในการประชุมสามัญผู้ถือหุ้น
2. ในการประชุมสามัญผู้ถือหุ้นทุกครั้ง บริษัทจะเปิดโอกาสให้ผู้เข้าร่วมประชุมทุกรายถามคำถาม แสดงความคิดเห็นและนำเสนอข้อเสนอแนะต่างๆ
	1. การเปิดเผยมติการประชุมผู้ถือหุ้น

บริษัทจะดำเนินการจัดส่งรายงานสรุปผลการลงมติตามที่ประชุมสามัญผู้ถือหุ้นให้ตลาดหลักทรัพย์แห่งประเทศไทยภายในวันเดียวกันหลังจากเสร็จสิ้นการประชุม และจัดส่งรายงานการประชุมผู้ถือหุ้น (โดยแยกวาระชัดเจน) โดยระบุจำนวนกรรมการที่เข้าประชุม/ ลาประชุม ข้อซักถามของผู้ถือหุ้นและข้อชี้แจงของคณะกรรมการ รวมถึงผลการนับคะแนนในแต่ละวาระให้แก่ตลาดหลักทรัพย์แห่งประเทศไทย ภายในกำหนด 14 วัน และนำส่งให้กระทรวงพาณิชย์ภายในกำหนด 30 วันหลังจากการเสร็จสิ้นการประชุม นอกจากนี้บริษัทจะเผยแพร่รายงานการประชุมบนเว็บไซต์ของบริษัท

**2. การปฏิบัติต่อผู้ถือหุ้นอย่างเท่าเทียม**

2.1 การเสนอวาระการประชุมเพิ่มเติมและเสนอชื่อบุคคลเพื่อแต่งตั้งเป็นกรรมการ

- เพื่อให้ผู้ถือหุ้นส่วนน้อยมีส่วนในการกำกับดูแลบริษัท บริษัทได้กำหนดหลักเกณฑ์ รวมทั้งขั้นตอนให้ผู้ถือหุ้นส่วนน้อยเสนอวาระ และชื่อบุคคลที่จะแต่งตั้งเป็นกรรมการต่อบริษัทล่วงหน้า

* บริษัทจะดำเนินการแจ้งหลักเกณฑ์ข้างต้นบนเว็บไซต์ของบริษัท รวมถึงแจ้งข่าวประกาศให้ทราบในเว็บไซต์ของตลาดหลักทรัพย์แห่งประเทศไทย

2.2 การอำนวยความสะดวกแก่ผู้ถือหุ้น

 เนื่องด้วยผู้ถือหุ้นส่วนใหญ่ที่มาเข้าร่วมการประชุมผู้ถือหุ้นเป็นคนไทย ดังนั้นจึงใช้ภาษาไทยในกาดำเนินการประชุมอย่างไรก็ตามบริษัทได้จัดทำเว็บไซต์ของบริษัทเป็น 2 ภาษา

2.3 การมอบฉันทะ

เพื่อรักษาสิทธิให้ผู้ถือหุ้นที่ไม่สะดวกเข้าประชุมสามัญผู้ถือหุ้นด้วยตนเอง ผู้ถือหุ้นสามารถมอบฉันทะให้ผู้อื่น หรือกรรมการอิสระของบริษัทท่านใดท่านหนึ่งจากกรรมการอิสระที่เข้าร่วมประชุมทั้งหมด ซึ่งบริษัทจะระบุรายชื่อไว้ในหนังสือมอบฉันทะตามแบบที่กระทรวงพาณิชย์กำหนดเพื่อให้สามารถเป็นผู้เข้าประชุมและออกเสียงลงมติแทนผู้ถือหุ้นได้โดยไม่มีเงื่อนไข กรณีที่ผู้ถือหุ้นมอบฉันทะให้กับผู้อื่น บริษัทจะให้สิทธิและปฏิบัติต่อผู้รับมอบฉันทะเสมือนเป็นผู้ถือหุ้น โดยบริษัทจะแสดงแบบฟอร์มหนังสือมอบฉันทะและรายละเอียดขั้นตอนต่างๆ บนเว็บไซต์ของบริษัทล่วงหน้าก่อนวันประชุม 30 วัน ทั้งนี้ ผู้ถือหุ้นสามารถสอบถามข้อมูลเพิ่มเติมได้ทั้งทางโทรศัพท์หรือช่องทางอื่นๆ ของบริษัท เช่น เว็บไซต์อีเมล เป็นต้น

**3. การคำนึงถึงบทบาทต่อผู้มีส่วนได้เสีย**

* ผู้ถือหุ้น

บทบาทหน้าที่ของบริษัทคือ ดำเนินธุรกิจให้เกิดกำไรอย่างยั่งยืนโดยตั้งมั่นอยู่บนหลักการกำกับดูแลกิจการที่ดี (Corporate Governance) ควบคู่ไปกับการดูแลสังคม ชุมชน และสิ่งแวดล้อม (Corporate Social Responsibility) เพื่อให้นักลงทุนมั่นใจว่าบริษัทจะเป็นบริษัทที่ให้ผลตอบแทนที่ดีและมีความยั่งยืน นอกจากนี้ บริษัทได้จัดช่องทางให้ผู้ถือหุ้นสามารถติดต่อ หรือร้องเรียนในเรื่องที่อาจทำให้เกิดความเสียหายต่อบริษัทผ่านทางเว็บไซต์ของบริษัท ([www.thaipolyacrylic.com](http://www.thaipolyacrylic.com))

* + - พนักงาน

บริษัทให้ความสำคัญกับพนักงานทุกคนและถือว่าพนักงานเป็นสินทรัพย์ที่มีคุณค่าของบริษัท บริษัทสนับสนุนและมีแผนพัฒนาให้พนักงานทุกคนมีความรู้และพัฒนาศักยภาพของตนเองให้สูงขึ้นอย่างต่อเนื่อง และสามารถนำมาพัฒนาปรับใช้กับการทำงานให้ดีและยั่งยืน นอกจากนี้ บริษัทได้นำเสนอสวัสดิการต่างๆ ที่ดีและมีประโยชน์ให้กับพนักงาน รวมถึงการจัดสถานที่ทำงานที่มีความปลอดภัย และมีระบบอาชีวะอนามัยที่ดี การพัฒนาทักษะความรู้ต่างๆ

บริษัทมีนโยบายพิจารณาค่าตอบแทนให้แก่พนักงานและผู้บริหาร ในการพิจารณาปรับอัตราการจ้างงานให้กับพนักงาน และผู้บริหารจะคำนึงถึงสภาพการทำงาน ความตั้งใจในการทำงานที่ได้รับมอบหมายและหน้าที่ความรับผิดชอบ ความสามารถอื่นๆ ผลประกอบการของบริษัทและเปรียบเทียบกับสภาพการแข่งขันในตลาดเป็นต้น ในส่วนพิจารณาโบนัสประจำปีนั้น บริษัทมีนโยบายที่จะจ่ายทุกปี แต่ทั้งนี้จะนำปัจจัยหลักเกณฑ์บางประการมาร่วมพิจารณาประกอบการอนุมัติ ได้แก่ ผลการดำเนินงานประจำปีของบริษัททั้งในส่วนด้านการเงินและในส่วนที่ไม่เกี่ยวข้องกับการเงินผลงานของพนักงานและทีมงาน ความทุ่มเทให้กับงานภายใต้ความรับผิดชอบ เป็นต้น โดยในปีที่ผ่านมาได้จ่ายโบนัสให้กับพนักงานทั้งสิ้นเป็นจำนวนเงิน 11.9 ล้านบาท

* + - ลูกค้า

บริษัทคำนึงถึงความพึงพอใจสูงสุดและความจงรักภักดีในผลิตภัณฑ์ของลูกค้าเป็นสำคัญ โดยนำเสนอผลิตภัณฑ์และบริการที่มีคุณภาพมาตรฐานระดับโลกในราคาที่เหมาะสม บริษัทให้ความสำคัญกับความพึงพอใจของลูกค้าเนื่องจากลูกค้าเป็นผู้ที่ซื้อสินค้าและบริการจากบริษัท โดยนำเสนอผลิตภัณฑ์ที่มีคุณภาพในราคาที่เป็นธรรมมีความรับผิดชอบต่อลูกค้า และมุ่งมั่นพัฒนาสินค้าและให้บริการอย่างครบวงจร ปลอดภัย ใส่ใจในคุณภาพการบริการเพื่อตอบสนองต่อความต้องการของลูกค้า นอกจากนี้ บริษัทนำระบบการบริหารงานด้านคุณภาพ ความมั่นคงปลอดภัยอาชีวอนามัย และสิ่งแวดล้อมมาใช้ในการดำเนินงาน เพื่อมุ่งเน้นการบริหารคุณภาพ และส่งมอบผลิตภัณฑ์และบริการที่สร้างความพึงพอใจให้แก่ลูกค้า

* + - คู่ค้า

บริษัทให้ความสำคัญกับคู่ค้าและปฏิบัติต่อคู่ค้าอย่างเสมอภาคบนพื้นฐานของการแข่งขันที่เป็นธรรม โดยมีส่วนได้เสียร่วมกันในการดำเนินธุรกิจ ทำให้เกิดความไว้วางใจ ความสัมพันธ์อันดี และการร่วมมือกันในการพัฒนาศักยภาพ และการเพิ่มประสิทธิภาพทางธุรกิจ เพื่อการเป็นพันธมิตรทางธุรกิจในระยะยาว คู่ค้าถือเป็นปัจจัยสำคัญสู่ความสำเร็จทางธุรกิจโดยการช่วยเหลือซึ่งกันและกัน บริษัทปฏิบัติต่อคู่ค้าอย่างเสมอภาคและปฏิบัติตามสัญญาอย่างเคร่งครัด บริษัทให้ความสำคัญกับกระบวนการจัดซื้อจัดหา โดยมีการกำหนดขั้นตอนการจัดซื้อจัดหา เพื่อให้เกิดความโปร่งใส ตรวจสอบได้ และก่อให้เกิดประโยชน์สูงสุดร่วมกัน บริษัทกำหนดให้คู่ค้าปฏิบัติตามกฎระเบียบด้านความปลอดภัยเกี่ยวกับการทำงานและการใช้เครื่องมือ ตลอดจน

ระเบียบข้อบังคับต่างๆ อย่างเคร่งครัด โดยเฉพาะในการทำงานที่มีผลกระทบต่อความปลอดภัย อาชีวอนามัย และสภาพแวดล้อม

บริษัทมีการจัดทำทะเบียนผู้ค้า (Approved Vendor List) โดยผ่านกระบวนการคัดเลือกอย่างละเอียด และได้มีการสอบทานคู่มือการปฏิบัติงานของผู้ขอขึ้นทะเบียนเป็นคู่ค้า เพื่อให้มั่นใจว่าภายใต้ขั้นตอนหรือวิธีการในการคัดเลือกคู่ค้า จะได้ผู้ค้าที่มีประสิทธิภาพสูงและสามารถส่งมอบสินค้า/ บริการได้ตรงกับความต้องการของบริษัท

* + - เจ้าหนี้

บริษัทให้ความสำคัญในการรักษาความสัมพันธ์กับเจ้าหนี้ เพื่อให้เกิดความมั่นใจและความไว้วางใจร่วมกัน บริษัทได้ปฏิบัติตามเงื่อนไขข้อตกลง พันธะสัญญาที่มีต่อเจ้าหนี้ทุกรายอย่างเคร่งครัด บริษัทปฏิบัติตามเงื่อนไขข้อกำหนดของสัญญาเงินกู้อย่างเคร่งครัด มีความรับผดิ ชอบและโปร่งใส โดยไม่ปกปิดข้อมูล หรือข้อเท็จจริงอันจะทำให้เกิดความเสียหายแก่เจ้าหนี้

* + - คู่แข่งทางการค้า

บริษัทดำเนินธุรกิจกับคู่แข่งทางการค้าอย่างเป็นธรรมในรูปแบบที่ถูกต้องตามกฎหมายสากลและเป็นไปตามจรรยาบรรณธุรกิจ บริษัทมีนโยบายในการดูแลและดำเนินธุรกิจอย่างมีจริยธรรม โปร่งใส มีการแข่งขันอย่างเป็นธรรมกับคู่แข่งขัน โดยไม่แสวงหาข้อได้เปรียบทางธุรกิจที่ได้มาอย่างไม่เป็นธรรม ซึ่งกรอบการดำเนินงานของนโยบายดังกล่าวเป็นไปตามกฎหมายที่เกี่ยวข้องและเป็นไปตามจรรยาบรรณธุรกิจ บริษัทไม่อนุญาตให้มีการล่วงรู้หรือเก็บรักษาข้อมูลความลับทางธุรกิจของคู่แข่งทางการค้า ละเมิดทรัพย์สินทางปัญญาหรือความลับทางการค้า รวมถึงรูปแบบของการสมรู้ร่วมคิดใดๆ ที่ขัดแย้งกับกฎหมายและกฎระเบียบที่มีอยู่

* + - ชุมชนและสังคม

บริษัทให้ความสำคัญต่อการมีส่วนร่วมและความเป็นอยู่ที่ดีของชุมชนและสังคม โดยให้ความร่วมมือแก่ชุมชนและสังคมและหน่วยงานทางการที่เกี่ยวข้อง เพื่อไม่ให้เกิดรายการค้าหรือกับคู่ค้าที่อาจเป็นอันตรายต่อชุมชนและสังคมโดยรวม

**4. การเปิดเผยข้อมูลและความโปร่งใส**

บริษัทรณรงค์ให้กรรมการ ผู้บริหาร และพนักงานตระหนักถึงความสำคัญของการกำกับดูแลการดำเนินงานที่ดี ความโปร่งใสในการดำเนินงาน และสร้างกลไกในการรับเรื่องร้องเรียนที่เหมาะสม และเป็นธรรมสำหรับทั้งผู้ร้องเรียนและผู้ถูกร้องเรียน

บริษัทเปิดโอกาสให้บุคคลทั่วไปสามารถร้องเรียนเมื่อพบพฤติกรรมของกรรมการ ผู้บริหาร และพนักงาน

ที่ไม่เหมาะสมหรือขัดต่อจรรยาบรรณธุรกิจของบริษัท ได้หลายช่องได้แก่

(1) ผู้จัดการต้นสังกัด และ/หรือผู้จัดการฝ่ายทรัพยากรบุคคล

(2) กรรมการตรวจสอบ Email : Audit.Committee@thaipolyacrylic.com

(3) สายด่วนรับแจ้งเบาะแส (Corporate Whistle Blower) ที่หมายเลขโทรศัทพ์ 001-800-11-009-4982 ได้ตลอดเวลา

โดยบริษัทจะรับฟังทุกข้อร้องเรียนอย่างเสมอภาค โปร่งใส เอาใจใส่และให้ความเป็นธรรมแก่ทุกฝ่าย มีการดำเนินการที่เหมาะสม

บริษัทเปิดเผยข้อมูลของบริษัทและงบการเงินต่อตลาดหลักทรัพย์แห่งประเทศไทยอย่างครบถ้วน ถูกต้อง เพียงพอ และทันเวลา นอกจากนี้ บริษัทได้เปิดเผยข้อมูลอื่นๆ เพิ่มเติมเพื่อให้เกิดความโปร่งใสในการดำเนินธุรกิจ บริษัทจึงได้ถือปฏิบัติดังต่อไปนี้

1. บริษัทมีเปิดเผยข้อมูลอันเป็นประโยชน์ให้กับนักลงทุน ชุมชน สถาบันต่างๆ และผู้สนใจทั่วไปสามารถเข้าถึงข้อมูลผ่านทางเว็ปไซด์ของบริษัท อีกทั้งบริษัทเปิดโอกาสให้ผู้สนใจสามารถติดต่อโดยตรงถึงกรรมการผู้จัดการ หรือผู้บริหารระดับสูง เพื่อรับฟังข้อมูลที่เป็นประโยชน์แก่บริษัท

2. ตระหนักถึงข้อเท็จจริงว่ากรรมการบางท่านมีภูมิลำเนาในต่างประเทศ และอาจไม่สามารถเข้าร่วมการประชุมคณะกรรมการบริษัทได้ทุกครั้ง โดยคณะกรรมการบริษัทสนับสนุนให้กรรมการทุกท่านเข้าร่วมประชุม ในกรณีที่มีวาระการประชุมที่มีความสำคัญ เช่น การพิจารณาการลงทุนในโครงการขยายโรงงาน และการพิจารณาอนุมัติงบการเงิน และงบประมาณประจำปี เป็นต้น

3. เปิดเผยรายงานนโยบายเกี่ยวกับการกำกับกิจการที่ดีและการต่อต้านทุจริตคอรรัปชั่นผ่านทางเวบไซด์ของบริษัท

4. บริษัทได้เปิดเผยการถือครองหุ้นของกรรมการและผู้บริหารทั้งทางตรงคือการถือหุ้นของกรรมการและผู้บริหารเองและทางอ้อม เช่นการถือหุ้นของคู่สมรส บุตรที่ยังไม่บรรลุนิติภาวะของกรรมการและผู้บริหาร โดยแยกออกจากกันไว้ในรายงานประจำปี ภายใต้หัวข้อ “การถือครองหุ้นของกรรมการและผู้บริหาร” ไว้เป็นที่เรียบร้อยแล้ว

5. บริษัทมีนโยบายให้กรรมการทุกท่านต้องรายงานการมีส่วนได้ส่วนเสียที่มีกับบริษัทหรือที่คาดว่าจะมีทันทีเพื่อดำเนินการพิจารณาและเปิดเผยต่อไป

6. บริษัทได้ตระหนักถึงสิทธิของผุ้ถือหุ้นและเพื่อเป็นการส่งเสริมการกำกับดูแลกิจการที่ดี บริษัทจึงเปิดโอกาสให้ผู้ถือหุ้นเสนอเรื่องเพื่อพิจารณาบรรจุเป็นวาระการประชุมสามัญผู้ถือหุ้นและเสนอชื่อบุคคลเพื่อเข้ารับการพิจารณาเลือกตั้งเป็นกรรมการของบริษัทในการประชุมสามัญผู้ถือหุ้นประจำปี 2562 เป็นการล่วงหน้า โดยบริษัทได้ทำการเผยแพร่หลักเกณฑ์และวิธีการให้สิทธิไว้บนเว็บไซด์ของบริษัทhttp://thaipolyacrylic.com

7. การแต่งตั้งผู้สอบบัญชีและการอนุมัติค่าสอบบัญชี

ในหนังสือเชิญประชุมผู้ถือหุ้นจะมีวาระพิจารณาแต่งตั้งผู้สอบบัญชี มีการระบุชื่อผู้สอบบัญชี บริษัทที่สังกัด ใบอนุญาตผู้สอบบัญชี ประสบการณ์ความสามารถของผู้สอบบัญชี จำนวนปีที่สอบบัญชีให้บริษัท รวมถึงประเด็นเกี่ยวกับความเป็นอิสระของผู้สอบบัญชีและค่าตอบแทนผู้สอบบัญชีไว้อย่างชัดเจน พร้อมกับความเห็นของคณะกรรมการบริษัทตามคำแนะนำของคณะกรรมการตรวจสอบ

ค่าตอบแทนผู้สอบบัญชี

บริษัทจ่ายค่าตอบแทนจากการสอบบัญชีให้แก่บริษัทสำนักงาน อีวาย สำหรับรอบระยะเวลาบัญชีปี 2562 เป็นจำนวนเงิน 1,290,000 บาท โดยไม่มีค่าบริการอื่น ทั้งนี้ ผู้สอบบัญชีมิได้รับค่าตอบแทนอื่นใดอีกจากบริษัท

|  |  |  |
| --- | --- | --- |
|  | **2562** | **2561** |
| ค่าสอบบัญชี | 1,290,000 บาท | 1,290,000 บาท |
| ค่าบริการอื่น | -0- | -0- |
| **รวม** | **1,290,000 บาท** | **1,290,000 บาท** |

1. **ความรับผิดชอบของคณะกรรมการ**

5.1 องค์ประกอบของกรรมการ

คณะกรรมการมีจำนวน 9 ท่าน ประกอบไปด้วยกรรมการอิสระ 3 ท่าน (บริษัทมีจำนวนกรรมการอิสระไม่น้อยกว่า 3 ท่าน และไม่น้อยกว่าหนึ่งในสามของจำนวนกรรมการทั้งหมดของบริษัท) กรรมการ บริหาร 3 ท่าน และกรรมการที่ไม่ใช่กรรมการบริหาร 3 ท่าน (ตัวแทนจากผู้ถือหุ้นหลักของบริษัท)

คณะกรรมการตรวจสอบแต่งตั้งโดยคณะกรรมการบริษัท ประกอบด้วยสมาชิก 3 ท่านและทุกคนเป็นกรรมการอิสระ

คณะกรรมการสรรหาและกำหนดค่าตอบแทนคัดเลือกโดยคณะกรรมการบริษัท ประกอบด้วยสมาชิก 3 ท่าน โดยประธานคณะกรรมการสรรหาและสมาชิกอย่างน้อยอีก 1 ท่านต้องเป็นกรรมการอิสระ และมีวาระการดำรงตำแหน่งคราวละ 3 ปี

5.2 การแบ่งแยกหน้าที่ระหว่างประธานกรรมการและกรรมการผู้จัดการ

เพื่อให้มีการแบ่งแยกหน้าที่ระหว่างการกำหนดนโยบายและการบริหารงานประจำ รวมทั้งเพื่อให้กรรมการสามารถสอดส่องดูแลและประเมินผลการบริหารงานได้อย่างมีประสิทธิภาพ บริษัทจึงกำหนดให้หน้าที่ประธานกรรมการและกรรมการผู้จัดการแยกออกจากกัน และต้องไม่ดำรงตำแหน่งโดยบุคคลเดียวกัน ทั้งนี้เพื่อให้มั่นใจว่ามีการถ่วงดุลอำนาจอย่างเหมาะสม โดยประธานกรรมการมีบทบาทในการเป็นผู้กำหนดนโยบาย ส่วนกรรมการผู้จัดการมีหน้าที่บริหารงานประจำของบริษัท ทั้งนี้ บริษัทได้ดำเนินการแต่งตั้งประธานกรรมการซึ่งไม่ได้เป็นกรรมการอิสระตามที่ระบุในแนวทางปฏิบัติของตลาดหลักทรัพย์แห่งประเทศไทย แต่ได้มีการเปิดเผยส่วนได้เสียทั้งหมดต่อคณะกรรมการแล้ว อย่างไรก็ตาม คณะกรรมการได้มอบหมายให้มีคณะกรรมการอิสระหนึ่งท่านเป็นผู้มีส่วนร่วมในการกำหนดหัวข้อการประชุมของคณะกรรมการ

* 1. คุณสมบัติของกรรมการบริษัท

1. กรรมการบริษัท ต้องมีคุณสมบัติที่เหมาะสมประกอบด้วยผู้เชี่ยวชาญในงานสาขาต่างๆ มีวิสัยทัศน์และความเป็นผู้นำ มีความรู้ความสามารถ มีศีลธรรมจริยธรรม และมีความสามารถในการสื่อสารที่ดีและทำงานของตนเองได้เยี่ยงมืออาชีพ นอกจากนี้กรรมการบริษัทแต่ละท่านจะพึงดำรงตำแหน่งกรรมการได้ไม่เกินห้าบริษัทต่อ 1 ท่านโดยไม่มีข้อยกเว้น

2. กรรมการตรวจสอบ ต้องเป็นกรรมการอิสระมีคุณสมบัติเกี่ยวกับความเป็นอิสระตามประกาศตลาดหลักทรัพย์แห่งประเทศไทย เรื่องคุณสมบัติและขอบเขตการดำเนินงานของคณะกรรมการตรวจสอบ และอย่างน้อย 1 คนต้องมีความรู้แลประสบการณ์เพียงพอที่จะสามารถทำหน้าที่ในการสอบทานความน่าเชื่อถือของงบการเงิน

3. กรรมการอิสระ ต้องมีคุณสมบัติเป็นไปตามข้อกำหนดของคณะกรรมการตลาดทุนดังนี้

* ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง ทั้งนี้ ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย
	+ ไม่เป็นหรือเคยเป็นกรรมการที่มีส่วนร่วมในการบริหาร ลูกจ้าง พนักงาน ที่ปรึกษาที่ได้เงินเดือนประจำ หรือผู้มีอำนาจควบคุมบริษัท รวมถึงบริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้งในส่วนได้เสีย ยกเว้นว่าความสัมพันธ์นั้นได้สิ้นสุดลงก่อนวันที่ได้มีการแต่งตั้งเป็นกรรมการอิสระเป็นระยะเวลาไม่น้อยกว่าสองปี
	+ ไม่มี หรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง ในลักษณะที่อาจเป็นการขัดขวางการใช้วิจารณญาณอย่างอิสระของตน
* ไม่เป็น หรือไม่เคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหารหรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้งสังกัดอยู่
* ไม่เป็น หรือไม่เคยเป็นผู้ให้บริการทางวิชาชีพ (รวมถึงการเป็นที่ปรึกษาทางกฎหมายหรือที่ปรึกษาทางการเงิน) ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้งในส่วนได้เสีย ทั้งนี้ ในกรณีที่ผู้ให้บริการทางวิชาชีพเป็นนิติบุคคล ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการของผู้ให้บริการทางวิชาชีพนั้นด้วย
* ไม่มีลักษณะอื่นใดที่ทำให้ไม่สามารถแสดงความเห็นอย่างเป็นอิสระเกี่ยวกับการดำเนินงานของบริษัท
* ดำรงตำแหน่งกรรมการในบริษัทจดทะเบียนในตลาดหลักทรัพย์แห่งประเทศไทยได้ไม่เกิน 5 แห่ง
	1. วาระการดำรงตำแหน่งของกรรมการ

เพื่อให้เป็นไปตามพระราชบัญญัติบริษัทมหาชนจำกัด กำหนดให้ทุกปี กรรมการจะต้องออกจากตำแหน่งในอัตราหนึ่งในสาม ทั้งนี้กรรมการซึ่งพ้นจากตำแหน่งนี้อาจได้รับเลือกตั้งใหม่ได้ นอกจากนี้ บริษัทมีการกำหนดนโยบายให้กรรมการอิสระมีวาระในการดำรงตำแหน่งไม่เกิน 9 ปีนับจากวันแรกที่ได้รับการแต่งตั้ง เมื่อครบวาระ 9 ปีกรรมการอิสระอาจดำรงตำแหน่งต่อได้หากคณะกรรมการได้มีการทบทวนอย่างรอบคอบถึงความอิสระของกรรมการอิสระที่ครบวาระนั้น

5.5 การแต่งตั้งและถอดถอนกรรมการ

กรรมการบริษัทหนึ่งในสามจะต้องออกจากตำแหน่งตามข้อบังคับของบริษัท อย่างไรก็ตาม กรรมการบริษัท

ที่ครบวาระดำรงตำแหน่ง อาจได้รับการพิจารณาเสนอชื่อต่อที่ประชุมผู้ถือหุ้นเลือกตั้งเป็นกรรมการบริษัทต่อเนื่องได้ และเมื่อมีกรรมการบริษัทท่านใดพ้นจากตำแหน่ง หรือมีเหตุใดที่กรรมการบริษัทไม่สามารถอยู่ได้จนครบวาระให้ผู้ที่ได้รับตำแหน่งแทนอยู่ในตำแหน่งนั้นเพียงเท่าวาระของกรรมการบริษัทที่พ้นจากตำแหน่งเหลืออยู่

5.6 การประชุมคณะกรรมการบริษัท และกรรมการชุดย่อย

บริษัทมีการกำหนดตารางการประชุมคณะกรรมการทุกชุดไว้เป็นการล่วงหน้าตลอดปี ซึ่งช่วยให้กรรมการจัดสรรและเข้าร่วมประชุมได้อย่างดี เว้นแต่มีวาระพิเศษ ประธานกรรมการหรือกรรมการตามที่กฎหมายกำหนดสามารถเรียกประชุมเพิ่มเติมได้ตามความจำเป็น ในการประชุมคณะกรรมการต้องมีกรรมการเข้าร่วมประชุมไม่น้อยกว่ากึ่งหนึ่งของจำนวนกรรมการทั้งหมดจึงจะครบองค์ประชุม

คณะกรรมการบริษัทมีการกำหนดการประชุมอย่างน้อย 3 เดือนครั้งตามข้อบังคับบริษัท และการประชุมคณะกรรมการตรวจสอบกำหนดให้มีการประชุมอย่างน้อยปีละ 4 ครั้ง โดยเลขานุการคณะกรรมการบริษัท และเลขานุการคณะกรรมการตรวจสอบจะส่งหนังสือนัดประชุมพร้อมระเบียบวาระและเอกสารประกอบการประชุม ก่อนการประชุมล่วงหน้าอย่างน้อย 7 วัน เพื่อให้คณะกรรมการได้มีเวลาศึกษาข้อมูลอย่างเพียงพอก่อนการเข้าร่วมประชุมในแต่ละครั้ง สำหรับการประชุมคณะกรรมการสรรหาและกำหนดค่าตอบแทนจะจัดให้มีการประชุมอย่างน้อยปีละ 2 ครั้ง





* 1. ค่าตอบแทนกรรมการ

บริษัทมีนโยบายในการจ่ายค่าตอบแทนกรรมการ ทั้งในส่วนของค่าตอบแทนกรรมการรายปี และค่าเเบี้ยประชุมต่อครั้งที่เข้าประชุมเฉพาะกรรมการอิสระของบริษัทที่มีอยู่จำนวน 3 ท่านเท่านั้น โดยค่าตอบแทนกรรมการจะเป็นไปตามอัตราที่กำหนดไว้ในแต่ละปีตามที่ได้รับอนุมัติจากที่ประชุมผู้ถือหุ้น

สำหรับกรรมการท่านอื่นที่ไม่ใช่กรรมการอิสระ แต่ได้รับการคัดเลือกและแต่งตั้งจากผู้บริหารของบริษัท หรือกรรมการตัวแทนของผู้ถือหุ้นรายใหญ่ที่ได้รับค่าตอบแทนและผลประโยชน์ในรูปแบบอื่นจากการจ้างงานของบริษัท หรือจากตัวแทนผู้ถือหุ้นใหญ่แล้ว จะไม่ได้รับค่าตอบแทนกรรมการ หรือเบี้ยประชุมกรรมการแต่อย่างใด



* 1. การสรรหากรรมการและแต่งตั้งกรรมการ

คณะกรรมการสรรหาและกำหนดค่าตอบแทนจะพิจารณาบุคคลที่มีความรู้ความสามารถและ ประสบการณ์ที่เกี่ยวข้อง หลังจากพิจารณาประสบการณ์การทำงานแล้วคณะกรรมการสรรหาและพิจารณาค่าตอบแทนเสนอผู้ที่เห็นว่าเหมาะสมต่อคณะกรรมการบริษัท เพื่อขออนุมัติก่อนนำเสนอต่อที่ประชุมผู้ถือหุ้นเพื่อขออนุมัติจากที่ประชุมผู้ถือหุ้น

หลักเกณฑ์และวิธีการแต่งตั้งกรรมการ

* + - 1. ผู้ถือหุ้นมีสิทธิออกเสียงลงคะแนนในแบบหนึ่งหุ้นต่อหนึ่งเสียง
			2. ในการเลือกกรรมการ อาจใช้วิธีออกเสียงลงคะแนนเลือกกรรมการเป็นรายบุคคลคราวละคน หรือคราวหลายคนรวมกันเป็นคณะ หรือด้วยวิธีการอื่นใดก็ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีตามข้อ 1) ทั้งหมด จะแบ่งคะแนนเสียงแก่คนใด หรือคณะใดมากน้อยเพียงใดไม่ได้
			3. การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากันให้ผู้เป็นประธานเป็นผู้ออกเสียงชี้ขาด

ตามข้อบังคับของบริษัท ข้อ 22 และ 50 ให้กรรมการออกจากตำแหน่ง 1 ใน 3 ในการประชุมสามัญผู้ถือหุ้นประจำปีทุกครั้ง กรรมการที่จะต้องออกตามวาระนั้นเป็นผู้ที่อยู่ในตำแหน่งนานที่สุด ให้ประธานในที่ประชุมร้องขอให้เลือกตั้งกรรมการใหม่จนกว่าตำแหน่งกรรมการจะว่างลง

5.9 การปฐมนิเทศกรรมการ

คณะกรรมการบริษัทกำหนดให้มีการปฐมนิเทศกรรมการใหม่ทุกคน เพื่อสร้างความรู้ความเข้าใจในธุรกิจ รวมถึงการดำเนินงานด้านต่างๆ ของบริษัท เช่น โครงสร้างทุน ผู้ถือหุ้น ผลการดำเนินงาน ข้อมูลระบบต่างๆ รวมถึงกฎหมายและกฎเกณฑ์ต่างๆ ที่เป็นประโยชน์สำหรับการเป็นกรรมการ เพื่อเตรียมความพร้อมในการปฏิบัติหน้าที่กรรมการ มีนโยบายที่จะเสริมสร้างความรู้มุมมองใหม่ๆ ให้กับกรรมการทุกคน เพื่อให้กรรมการสามารถเข้ารับตำแหน่งหน้าที่ได้เร็วที่สุดอย่างมีประสิทธิภาพ

* 1. แผนการสืบทอดตำแหน่ง

คณะกรรมการได้กำหนดแผนในการทดแทนตำแหน่งงาน (Succession Plan) ในระดับบริหารและตำแหน่งงานในสายงานหลัก โดยพิจารณาผลการปฏิบัติงาน ศักยภาพและความพร้อมของแต่ละบุคคลเป็นหลัก ทั้งนี้ บริษัทจัดให้มีการเตรียมความพร้อมสำหรับบุคคลที่เป็น Successor ในการพัฒนาความรู้ ความสามารถและทักษะที่จำเป็นตามตำแหน่งงาน เพื่อสืบทอดตำแหน่งสำคัญในอนาคต

* 1. การพัฒนากรรมการ

คณะกรรมการบริษัทมีนโยบายในการส่งเสริมและอำนวยความสะดวกให้มีการฝึกอบรมและให้ความรู้แก่กรรมการ เพื่อให้มีการปรับปรุงและปฏิบัติงานอย่างต่อเนื่อง ทั้งหลักสูตรการอบรมภายในและภายนอกองค์กร โดยคณะกรรมการทุกคนต้องได้รับการฝึกอบรม เพื่อให้เข้าใจการปฏิบัติหน้าที่ฐานะกรรมการบริษัท



5.12 การประเมินตนเองของคณะกรรมการ

คณะกรรมการได้มีการประเมินผลตนเองของกรรมการทั้งคณะสำหรับการปฏิบัติงานตามแนวทางกำกับดูแลกิจการของบริษัทจดทะเบียนที่กำหนดโดยตลาดหลักทรัพย์แห่งประเทศไทย จากผลการประเมินภาพรวมปี 2562 สรุปว่าคณะกรรมการบริษัทปฏิบัติหน้าที่เป็นไปตามความรับผิดชอบที่กำหนดไว้ด้วยคะแนน 4.2 คะแนนจาก 5 คะแนนเต็ม คิดเป็นร้อยละ 84 (ปี 2561 - 4.5 คะแนนจาก 5 คะแนนเต็ม)

คณะกรรมการตรวจสอบปฏิบัติงานครบถ้วนตามกฎบัตรของคณะกรรมการตรวจสอบและเป็นไปตามข้อกำหนดของตลาดหลักทรัพย์แห่งประเทศไทยว่าด้วยเรื่องคุณสมบัติและหน้าที่ความรับผิดชอบของคณะกรรมการตรวจสอบ

ผลจากการประเมินจะนำไปใช้ในการวางแผนพัฒนาและปรับปรุงบทบาทและความรับผิดชอบของคณะกรรมการ

5.13 การบริหารจัดการความเสี่ยง

คณะกรรมการจัดให้มีระบบบริหารจัดการความเสี่ยงในทุกหน่วยงานของบริษัท เพื่อป้องกันและจัดการความเสี่ยงตามที่กำหนดไว้ในแผนการจัดการ พร้อมทั้งจัดให้มีระบบการติดตามและประเมินผลการบริหารจัดการความเสี่ยง คณะกรรมการจึงได้มอบหมายให้คณะกรรมการตรวจสอบเป็นผู้มีหน้าที่กำกับดูแล ติดตามและตรวจสอบการบริหารจัดการความเสี่ยงตามที่กำหนด เพื่อให้มั่นใจว่าบริษัทมีการดำเนินการด้านการบริหารจัดการความเสี่ยงอย่างเพียงพอและเหมาะสม

คณะกรรมการตรวจสอบได้พิจารณาแนวทางการบริหารความเสี่ยงร่วมกับฝ่ายจัดการและผู้ตรวจสอบภายใน

และมีความเห็นว่าบริษัทมีการบริหารจัดการความเสี่ยงที่เพียงพอและเหมาะสม

5.14 นโยบายการป้องกันการใช้ข้อมูลภายใน

การซื้อขายหลักทรัพย์โดยใช้ข้อมูลวงในนั้นผิดกฎหมายและผิดจรรยาบรรณ การใช้ข้อมูลภายในที่ยังไม่ได้มีการเปิดเผยต่อสาธารณะเพื่อแสวงหาผลประโยชน์ต่อตนเองญาติมิตรและเพื่อนร่วมธุรกิจเป็นการกระทำที่ผิดกฎหมายที่เกี่ยวกับหลักทรัพย์และผิดจรรยาบรรณ ซึ่งบริษัทได้กำหนดเป็นนโยบายโดยมีข้อห้ามมิให้กรรมการ ผู้บริหาร พนักงานทุกระดับชั้น รวมทั้งคนในครอบครัว ทำการซื้อขายหลักทรัพย์ของบริษัทโดยอาศัย หรือใช้ข้อมูลของบริษัทที่ยังไม่ได้เป็นข้อมูลสาธารณะ หรือเป็นข้อมูลของบริษัทที่มีสาระสำคัญที่ยังไม่ได้มีการเปิดเผยต่อสาธารณะ โดยมีเจตนาที่จะให้ข้อมูลดังกล่าวไม่ว่าจะทางตรงหรือทางอ้อม ในการซื้อหรือขายหลักทรัพย์ของบริษัท หรือ บริษัทที่เกี่ยวโยงกัน โดยอาจกระทำการซื้อหรือขายด้วยตนเองหรือผ่านให้ผู้อื่นซื้อหรือขายในนามของตนก็ตาม ถือว่าเป็นการกระทำที่ผิดกฎหมายและผิดตามข้อห้ามของบริษัทอย่างร้ายแรง

การดูแลเรื่องการใช้ข้อมูลภายใน

บริษัทได้ประกาศเป็นนโยบายตั้งแต่ปี 2539 ในการให้ผู้บริหารรวมทั้งพนักงานของบริษัทยึดถือกฎข้อบังคับว่าด้วยเรื่อง “จรรยาบรรณในการทำงาน” หรือที่เรียกว่า “Business Ethic” พนักงานจะต้องปฏิบัติตามคำสั่ง และข้อควรปฏิบัติที่บริษัทจัดทำขึ้นเพื่อใช้เป็นแนวทางในการจำแนกประเภทเอกสาร การจัดการระบบเอกสาร และข้อมูลทางอีเลคโทรนิคส์ พนักงานทุกคนจะต้องรับผิดชอบในการเรียนรู้เพื่อทำความเข้าใจต่อคำสั่งที่บังคับใช้ ข้อมูลที่จัดทำขึ้นภายในกลุ่มบริษัทถือเป็นทรัพย์สินของบริษัทที่พนักงานไม่สามารถนำไปเผยแพร่แก่บุคคลภายนอก (เว้นแต่กรณีที่ต้องแสดงเอกสารตามที่กฎหมายกำหนด) โดยไม่ได้รับอนุญาตจากผู้มีอำนาจโดยตรงพนักงานจะต้องปฏิบัติตามคำสั่ง พนักงานจะต้องไม่นำข้อมูลความลับที่ได้รับจากการทำงานในฐานะพนักงานไปใช้เพื่อแสวงหาผลประโยชน์ส่วนบุคคล

5.15 นโยบายต่อต้านการทุจริตคอร์รัปชั่น

บริษัทมุ่งมั่นและส่งเสริมในการประกอบกิจการด้วยความเป็นธรรม ยึดหลักจริยธรรม และการกำกับดูแลกิจการที่ดี เพื่อสร้างความยั่งยืน ความรับผิดชอบต่อสังคมและสิ่งแวดล้อมอย่างต่อเนื่อง

เมื่อวันที่ 9 ตุลาคม 2558 บริษัทได้กำหนด “นโยบายการต่อต้านการคอร์รัปชั่น” ซึ่งบังคับใช้กับพนักงานทุกคนและตัวแทนของบริษัททั่วโลก นโยบายดังกล่าวกำหนดเกี่ยวกับการห้ามมิให้เสนอหรือสัญญาว่าจะชำระเงินหรือโอนผลประโยชน์อื่นใด (ซึ่งรวมถึงการบริการ การให้ของขวัญ การรับรองให้กับเจ้าหน้าที่ของรัฐหรือหน่วยงานอื่นๆ) โดยมีจุดประสงค์เพื่อให้ได้รับหรือคงไว้ซึ่งผลประโยชน์ทางธุรกิจที่ไม่เหมาะสม โดยรวมถึงการจ่ายชำระเงินหรือโอนผลประโยชน์ผ่านบุคคลที่สาม

ทั้งนี้ คณะกรรมการบริษัทได้มีมติอนุมัติในการประกาศเจตนารมย์เข้าร่วมเป็นสมาชิกแนวร่วมปฏิบัติของภาคเอกสารไทยในการต่อต้านคอร์รัปชั่น